Afrikaanse resensies en boekgesprekke in Februarie 2018 | LitNet
Afrikaanse resensies en boekgesprekke in Februarie 2018
PEN Afrikaans PEN Afrikaans 2018-03-20
Hier is PEN Afrikaans se oorsig van Afrikaanse resensies wat in Februarie 2018 verskyn het en digitaal beskikbaar is. Daar is ook skakels na boekbesprekings of -gesprekke en voorlesings wat op die radio of TV uitgesaai is.
Die volgende resensies en boekverwante artikels het gedurende Februarie in die Afrikaanse dagblaaie verskyn – onder redaksie van Laetitia Pople, die nasionale kuns- en vermaakredakteur, en Jo Prins, nasionale boekeredakteur:
Nuus: Trevor Noah se volgende boek op pad
Boekeblad: Vier boeke vir meisies
G’n vaal, vervelige boek nie
Geen prinse hier nodig nie
Pak die lewe met ’n maatjie
’n Lekker boek vir feitevrate
Kuns/nuus: ‘Klein prinsie’ nou ’n oudioboek
Kuns/nuus: Vermeulen op IBBY se lys van jeugboeke
Boekeblad: Gibson se gedigte eis naspeur, nadink
Joan Hambidge resenseer Gilbert Gibson se Die sin van die hut.
Boekeblad: Gelate ‘Somer’ kort dalk woema
J.B. Roux resenseer Somer deur Jaco Fouché.
Boekeblad: Wanneer die wag voor jou mond dut
Riette Rust resenseer Rian van Heerden se 16 Dinge wat ek nié moes sê nie.
Boekeblad: Reis met haltes van verrukking en verskrikking onderweg
André Bartlett resenseer Geloof alleen deur André Pretorius.
Boekeblad: Stories ernstiger as verwag
Zac Steyn skryf oor Die perfekte brander en ander verhale, saamgestel deur Adinda Vermaak en Marieta Nel
Kuns/nuus: Biografie oor Ingrid Jonker kom
Kuns/nuus: Ramaphosa-gesprek op Woordfees
Kuns/nuus: Cecile Cilliers debuteer met kortverhale op 84
AJ Opperman voer ’n onderhoud met Cecile Cilliers.
Stemme/profiele: Só het Karel Schoeman gesterf
Murray La Vita voer ’n onderhoud met Willem Landman
Boekeblad: Cilliers se kortkuns ’n sjarmante debuut
Joan Hambidge resenseer Cecile Cilliers se debuut Die ou vrou en die priester.
Boekeblad: Nie vir sensitiewe lesers nie
Riette Rust resenseer Tot die dood ons skei deur Schalk Schoombie.
Boekeblad: Charl-Pierre Naudé se Boekevat-rubriek
Verbintenisse met sagte geweld opgeblaas
Willie Burger het in Februarie die volgende boeke op kykNET se ontbyt-TV-program bespreek:
Gesant van die mispels en In die stille agterkamer deur Marlene van Niekerk
Willie Burger bespreek historiese romans, met verwysing na onder andere:
Drie vroue en ’n meisie deur Hans du Plessis
Alles begin met Anna deur Annemari Coetser
Offerland deurF.A. Venter
Afstande deur Dan Sleigh
Skepelinge deur Karel Schoeman
Die fantasie-genre is in hierdie aflewering in die kollig, met verwysing na Die bergengel deur Carina Stander
Imitation deur Leonhard Praeg
Die volgende Afrikaanse resensies en skrywersonderhoude het in Februarie op LitNet verskyn:
Eisteddfod-pret: ’n resensie
"Die bundel bestaan uit oorspronklike, ongepubliseerde werke van die Fynbosskrywers en bevat 108 gedigte, 24 monoloë en 20 samesprake wat geskik is vir laerskoolleerders."
Geloof alleen deur André Pretorius: ’n lesersindruk
"Hierdie is ’n kragtoer. Nie alleen was dit ’n skitterende idee om in die Hervormingjaar 500 op die spoor van Luther en andere soos Calvyn sy reise te boek te stel nie, maar die beplanning en besinning oor waarheen die skrywer wil reis, is briljant."
Die reis gaan inwaarts: die kuns van sterwe in kreatiewe werke van Karel Schoeman deur Cas Wepener: ’n resensie
"In ’n sekere sin kan Derrida se woorde gelees word as ’n bondige, dog voldoende komplekse, samevatting van Cas Wepener se uitgebreide akademiese studie oor die werk van Karel Schoeman."
Ware mense deur Bart de Graaff: ’n resensie
"My eerste reaksie was: wou die skrywer maar net staaf wat almal alreeds weet of het hy werklik gehoop om ’n nuwe perspektief te bring op die manier waarop die mens-mense (Khoi-Khoin) gemarginaliseer is?"
Begin ’n lewe van sukses deur Hennie J de Villiers: ’n resensie
"Die inligting in die boek is nie heeltemal nuut of aardskuddend nie, tog het dit waarde, want mens vergeet so maklik die waarhede wat daarin vervat is."
By die herlees van Offerland: FA Venter
"Alhoewel Offerland steeds ’n tradisionele en kultuurgebonde historiese roman uit die sestigerjare sal bly, is ek aan die einde van die lees daarvan wéér ontroer."
Nuwe stemme 6, saamgestel deur Charl-Pierre Naudé en Bibi Slippers: ’n resensie
"Nuwe stemme 6 slaag daarin om ’n paar sterk stemme klokhelder te laat opklink – sommiges sterker as ander – en soos met vorige uitgawes van Nuwe stemme speel die publikasie daarvan nie net ’n rol in die bewaring en ontwikkeling van hierdie stemme nie, maar spreek dit ook van diversiteit, durf en bowenal belofte onder ontluikende Afrikaanse digters."
Oor berge en dale deur Jackie Grobler: ’n lesersindruk
"Die boek dokumenteer die reise van die skrywer deur Suid-Afrika, op soek na enige monumente, insluitend grafte. Dan word die spesifieke monument kortliks in historiese konteks geplaas: Wat het daar gebeur? Wie was betrokke?"
Bonita Avenue deur Peter Buwalda: ’n resensie
"Dus, ’n familiesage wat vir die Afrikaanse leser aangebied word deurdat Zandra Bezuidenhout, ervare en bekende vertaler, die Nederlandse teks – reeds in 2010 gepubliseer – vernuftig in Afrikaans omgeskakel het."
Kewerkoningin deur MG Leonard: ’n resensie
"Beslis ’n lekker vakansieleesprojek vir beide seuns en dogters wat van buitengewone avonture hou."
Doodloopstraat deur Leon van Nierop: ’n resensie
Org Potgieter resenseer Leon van Nierop se Doodloopstraat.
"Du Plessis se roman is met ander woorde ’n hartseer en swaar uitbeelding van ’n harde en genadelose wêreld, maar terselfdertyd ’n pragtige uitbeelding van hoe arm mense mekaar in moeilike tye ondersteun."
Sê my, is julle twee susters? deur Hester van der Walt
"Soms is klein groot. Reusagtig. Soms tel jy ’n dun boekie met ’n interessante titel op, soos sê nou maar By Grand Central Station I sat down and wept – of Sê my, is julle twee susters?. En wat jou innerlike landskap verruim om plek te maak vir die weet van ’n handvol mense wat vreesloos geleef het."
Elton die verskriklike April verloor dit deur Carin Krahtz: ’n boekresensie
"Dit is beslis ŉ lekker boek en is vir die jonger leser verteerbaar sonder om oppervlakkig of prekerig te wees. Hopelik hoor ons in die toekoms meer oor Elton April."
Juliana. Een vorstin in een mannenwereld deur Jolande Withuis: ’n lesersindruk
"Jolande Withuis verleen gravitas en konteks aan ’n inderdaad buitengewone vorstin in ’n manswêreld. Juliana was ’n pionier en passievolle humanis wat die rol van die Europese konstitusionele monarg aansienlik verander het."
US Woordfees 2018: Irna van Zyl gesels oor Gifbeker
Naomi Meyer, Irna van Zyl
"Die boek begin toe die mees berugte kosblogger in die land dood neerslaan in sjef Zeb Tswalo se deftige restaurant in die Hemel-en-Aarde Vallei buite Hermanus."
Katelknaap: ’n onderhoud met Leon van Nierop
Christiaan J de Swardt, Leon van Nierop
"’n Roman gee jou absolute vryheid om in die karakters se koppe in te kom en dit was vir my van kardinale belang – nie die gesteun of gespierde sespak nie, maar die genot sonder ’n skuldgevoel."
Herman Lategan, Hennie van Deventer
"Nietemin, die behoefte om in Afrikaans ingelig te word, gaan nie verdamp nie; dalk eerder versterk word deur die toenemende politieke inbreuk op die lewensruimte van ons taal. Vir Afrikaanse e-media voorsien ek dus stelselmatige groei namate rekenaargeletterdheid en -gebruik toeneem."
Een interview met Dan Sleigh over Eilande
Tycho Maas, Dan Sleigh
"Mense is eilande in die see van die geskiedenis. Daar is nie bloot een perspektief of een geskiedenis nie."
Die volgende resensies het gedurende Februarie in Rapport, onder redaksie van Johan van Zyl, verskyn:
Bill Nasson resenseer twee Anglo-Boereoorlogboeke: Frans David Oerder: Anglo-Boereoorlogtekeninge & -skilderye deur Alexander E. Duffy en The Diaries of Sapper Robert Poole: 2343 Royal Engineers Telegraphist, geredigeer deur William Yeowart.
Jean Meiring resenseer Hartebreker: Christiaan Barnard en die eerste hartoorplanting deur James-Brent Styan
Mag ’n man in vroue se kop klim? Irna van Zyl bespreek Johanna deur Cas Wepener
Jan-Jan Joubert resenseer Ramaphosa: The Man Who Would Be King deur Ray Hartley
Jean Oosthuizen resenseer Weerlose weerstand: Die gaydebat in die NG Kerk deur André Bartlett
Die digter as taalondermyner: Bernard Odendaal resenseer Die sin van die hut deur Gilbert Gibson
Riette Rust resenseer Drie vroue en ’n meisie deur Hans du Plessis
Herman Lategan resenseer El negro en ek deur Frank Westerman (vertaal deur Daniel Hugo)
Desmond Painter resenseer Nuwe stemme 6 (saamgestel deur Bibi Slippers en Charl-Pierre Naudé)
Artikel: J.B. Roux skryf oor traumaliteratuur
Skrywer waag sy lewe vir gru-feite: Theunis Engelbrecht resenseer Nuwe How to Steal a City: The Battle for Nelson Mandela Bay deur Crispian Olver
Onderhoud: Antoinette Pienaar oor Die lang man sonder skaduwee
Diek Grobler resenseer Die avonture van Bal-oog en Brommel: Moord in Ixiastraat (Sjaka Septembir, Swart Streep en Willem Samuel)
J.B. Roux resenseer Vital Remains: The Story of the Coloured Boy Behind the Wardrobe deur Amos van der Merwe
Prontuit is ’n weeklikse aktualiteitsprogram wat die kollig op sosiale en kultuurkwessies plaas. Dit word aangebied deur Kabous Meiring en uitgesaai op kykNET (DStv-kanaal 144).
Verlede jaar was ’n jaar van gemengde sukses vir die boekebedryf in Suid-Afrika. Die ondersoekende joernalis Jacques Pauw se boek The President’s Keepers het ’n reusagtige 140 000 eksemplare verkoop. Die mark vir Afrikaanse boeke is ook groot en ongeveer 50% van alle boeke wat in Suid-Afrika verkoop word, is Afrikaans. Die Prontuit-span het by uitgewers en skrywers gaan inloer.
Hier is die insetsel in drie segmente:
Die volgende resensies het gedurende Februarie op Maroela Media, onder redaksie van Suné van Heerden, verskyn:
Spertyd deur Elsa Joubert
Johan Myburg skryf: Spertyd is geen handleiding vir die ouderdom nie. Tog sal dit jammer wees as ŉ mens oud word sonder om kennis te neem van dié jongste boek van Elsa Joubert.
Beatrix sê: Raak hekel-slim
Beatrix Snyman se Beatrix sê: Raak hekel-slim is ’n móét vir elke hekel-entoesias of jy nou ’n ywerige beginner of ’n bedrewe kundige is, meen Louise Viljoen.
Skwiek deur Jaco Jacobs
Louise Viljoen meen: Kinders sal absoluut mal wees oor hierdie boek. Dis in ’n lekkerlees formaat geskryf en hulle sal nie kan wag om om te blaai om verder te lees nie.
Skrywers en boeke (RSG)
Potgooie van die volgende boekgesprekke, wat gedurende Februarie op RSG uitgesaai is, kan afgelaai word by: http://www.rsg.co.za/potgooi-soek.asp?ProgramID=270
Woensdag 7 Februarie
Steve Hofmeyr vertel vir Ilse Salzwedel van sy nuwe spanningsverhaal, Die onaantasbares. Kerneels Breytenbach gesels oor die moets en moenies van boekresensies, en Johan Myburg deel oudergewoonte interessanthede uit die internasionale letterkunde.
Woensdag 14 Februarie
Ilse Salzwedel gesels met Machiel Viljoen van Afrifiksie.com, ’n Afrikaanse webwerf wat fokus op wetenskapfiksie. Hoor hoekom hardop lees so belangrik is vir jou kind se ontwikkeling, en vind uit wie het LAPA se jeugromankompetisie gewen. In sy weeklikse bydrae oor die internasionale letterkunde vertel Johan Myburg meer oor onder andere ’n nuwe boek van Barbara Kingsolver.
Woensdag 21 Februarie
In ’n spesiale uitsending kan jy luister na die Karoo Suite, ’n woord-en-musiekskepping deur Coenie de Villiers en die skrywer Deon Meyer. Ons gee ook meer besonderhede oor die ATKV Winterskryfskool. Johan Myburg deel oudergewoonte interessanthede uit die internasionale letterkunde.
Woensdag 28 Februarie
Suzette Kotzé-Myburgh gesels met rolprentmaker Franz Marx oor sy spannende debuutroman, Spieëlbeeld. Prof. Chris van der Merwe gesels met Ilse Salzwedel oor die briewe van president M.T. Steyn wat hy uit Nederlands vertaal het vir ’n boek van die Van Riebeeckstigting, en Johan Myburg deel oudergewoonte internasionale boekenuus.
Vers en klank (RSG)
Potgooie van die poësievoorlesings, wat gedurende Februarie op RSG uitgesaai is, kan afgelaai word by: http://www.rsg.co.za/potgooi-soek.asp?ProgramID=102
Dinsdag 6 Februarie
Margot Luyt speel toonsettings van verskeie Afrikaanse gedigte.
Dinsdag 13 Februarie
’n Potpourie van liefdesverse op die vooraand van Valentynsdag, voorgelees deur Amor Tredoux en Antjie Krog.
Dinsdag 20 Februarie
Johann Nel lees ’n versameling gedigte uit Versreise, voorgeskryf vir hoërskoolleerlinge met Afrikaans Huistaal.
Dinsdag 27 Februarie
Susanne Beyers lees verse uit Trienke Laurie se bundel, Koebesi.
Op hierdie webblad wat gewy word aan die Afrikaanse digkuns en gesprek rondom die poësie, vind besoekers al die mees onlangse resensies en onderhoude in die regterkantste kiesbalk. In dié kiesbalk is ook skakels na nuwe gedigte en blogs oor die poësie.
Op 20 Februarie het Amanda Lourens se resensie van Gesant van die mispels en In die stille agterkamer deur Marlene van Niekerk verskyn.
Willie Burger het gedurende Februarie die volgende resensies en rubrieke gelewer:
’n Bespreking van Elsa Joubert se Spertyd
Ken jou storie: die derde aflewering van ’n bespreking van die literatuurkritiek
’n Bespreking van First Person deur Richard Flanagan
Oor twee boeke wat met die ouderdom te doen het: Hendrik Groen, ’n topverkoper uit Nederland, en Hans steek die Rubicon oor deur Rudie van Rensburg
Joan Hambidge se blog, Woorde wat weeg, is ’n webtuiste waar dié digter-literator sowel gedigte as boekbesprekings, rubrieke en gedagtes rondom die letterkunde versamel en aanbied:
Skakels na boekbesprekings vir haar blog asook verskillende publikasies vind besoekers aan dié webblad in die kiesbalk regs van blog-inskrywings.